Проектът се реализира по Програма „Образование“ 2021-2027, съфинансирана от Европейския съюз чрез Европейския социален фонд плюс (ЕСФ+).  
Срок на проекта – 60 месеца, но не по-късно от 31.12.2027 година  
Общ бюджет на проекта – 151 123 000 лева  
Основната цел на проекта е свързана и разгръщане на потенциала за личностно развитие на учениците за трайното им приобщаване в училищното образование и подобряване на образователните им резултати.  
  
Специфичните цели на проекта са:

* Подобряване на приобщаващия характер на училищната образователна система с фокус върху учениците от уязвими групи, в това число роми, и намаляване на делата на преждевременно напусналото училище;
* Повишаване на мотивацията на учениците за учение и стимулиране на творческите им изяви;
* Изграждане подкрепяща общността, в която участниците се чувстват приобщени и значими с оглед повишаване на активността на учениците от уязвими групи в основното образование;
* Повишаване на капацитета на педагогическите специалисти за осигуряване на обща и допълнителна подкрепа за личностно развитие, съобразно индивидуалните потребности на всеки един ученик и ученик на непедагогическия персонал, вкл. образователните медиатори, социални работници, помощници на учителя, подкрепящи учениците от уязвими групи и техните родители.

В Средно училище ,,Христо Ботев", за учебната 2025-2026 г. са сформирани следните групи:

В начален етап от първи до четвърти клас за допълнителни обучения по БЕЛ

В прогимназиален етап в VII клас - допълнително обучение по математика

В първи гимназиален етап в X клас - допълнително обучение по БЕЛ за подготовка за НВО

Във втори гимназиален етап в XII клас - допълнително обучение БЕЛ за подготовка за ДЗИ

***Дейност 4.******Допълнителни обучения за обща подкрепа за достъп и трайно приобщаване в училищното образование***

1. **Описание**

Изпълнението на дейността изисква планиране, организиране и провеждане на допълнителни обучения на ученици от I – XII клас в риск от напускане на образователната система, които имат системни трудности и пропуски при овладяване на учебното съдържание по съответен учебен предмет или по няколко учебни предмета. Допълнителни обучения се организират за ученици по класове, както следва:

* в *началния етап* – по БЕЛ и по математика;
* в *прогимназиалния етап* – приоритетно по БЕЛ, по математика и по природни науки (човекът и природата; химия и опазване на околната среда; физика и астрономия; биология и здравно образование). По други учебни предмети (без *изобразително изкуство, музика и физическо възпитание и спорт*), може да се провежда, ако учениците имат натрупани системни пропуски;
* в *първия гимназиален етап* – по БЕЛ и по математика за подготовка за НВО;
* във *втория гимназиален етап* – по БЕЛ за подготовка за ДЗИ;
* за ученици, за които българският език не е майчин – по български език, с цел подкрепа на приобщаването им.

1. **Изисквания**

Всяка група се сформира от ученици с идентични потребности по даден учебен предмет. Идентифицирането на потребностите им се осъществява чрез прилагане на *Инструментариума за ранно идентифициране на ученици в риск от преждевременно напускане на образователната система и за диференциран подход при определяне на потребностите им от предоставяне на индивидуална подкрепа*, разработен по проект „Подкрепа за успех“ по ОП НОИР, или на аналогичен инструмент, разработен от преподаващия учител.

Група за допълнително обучение по учебен предмет се сформира при наличие средно на 5 ученици (не по-малко от 4 и не повече от 8 ученици). При наличие на 9 ученици се сформират две групи. Учениците в групата може да са от една паралелка или от различни паралелки на определен клас.

При намаляване на броя на учениците в групата по обективни причини, групата не се разформирова, а продължава да функционира до края на учебната година. Нова група за допълнително обучение може да се сформира по време на цялата учебна година.

Допуска се един ученик да участва в групи по различни учебни предмети спрямо конкретните му образователни потребности.

Допълнителното обучение се осъществява извън часовете по учебен план, включително и по време на ваканциите.

След участието на ученик в допълнително обучение от 10 часа по съответен учебен предмет и при отчетен текущ напредък се удостоверява с издаването на сертификат за участие чрез информационна система по проекта, посредством който се отчита дейността.

Средно за всеки ученик се предвижда да бъдат предоставени до 9 „пакета“ в начален етап (с по 10 часа) за целия срок на проекта, 8 пакета за ученици от прогимназиален и за първи и втори гимназиален етап.

Ръководителят на група изпълнява задълженията си по проекта в рамките на установеното работно време по трудовото им правоотношение, извън нормата за задължителна преподавателска работа.